Il-Parlament Ewropew eleġġa lil Ursula von der Leyen bħala l-President tal-Kummissjoni l-ġdid Permezz ta' vot sigriet u b'383 voti favur, il-Parlament Ewropew eleġġa lil Ursula von der Leyen bħala President tal-Kummissjoni Ewropea l-ġdida. Hija l-ewwel mara biex tokkupa dan il-post. Hija għandha tassumi l-kariga fl-1 ta' Novembru 2019 għal perijodu ta' ħames snin. Intefgħu 733 vot li minnhom 1 kien invalidu. 383 membri vvutaw favur, 327 ivvutaw kontra u 22 astjenew. Il-Parlament Ewropew attwalment fih 747 MPE u għalhekk it-threshold meħtieġ kien ta' 374 vot, jiġifieri iżjed minn 50% tal-membri li jikkomponu l-Parlament. Il-President Sassoli ħabbar formalment in-numru meħtieġ qabel mal-vot sar. Wara l-vot il-President Sassoli qal: "F'isem il-Parlament, nikkongratulak għall-elezzjoni tiegħek bħala President tal-Kummissjoni Ewropea. Issa tibda fażi importanti ħafna għall-istituzzjonijiet Ewropej; ser ikolna nippreparaw għas-smigħ tal-Kummissarji desinjati, li, bħalma tafu, ser ikunu dettaljati ħafna. Nistennew li l-kwistjonijiet li inti qajjimt illum fil-plenarja ser jiġu eżaminati bir-reqqa wkoll u segwiti mill-membri tal-kulleġġ tiegħek matul dawn is-smigħ fil-kumitati kompetenti tal-Parlament. Is-snin li ġejjin ser ikunu importanti sew għall-futur tal-Unjoni Ewropea u nistgħu niffaċċjawhom sew biss jekk ikun hemm kooperazzjoni sħiħa bejn l-istituzzjonijiet." Passi li jmiss Il-President tal-Kummissjoni Ewropea issa għandha tibgħat ittri uffiċjali lill-kapijiet tal-istati membri fejn tistiedinhom biex jipproponu l-kandidati tagħhom bħala membri tal-Kummissjoni. Is-smigħ ta' dawn il-kandidati fil-kumitati kompetenti tal-Parlament huma skedati biex jinżammu mit-30 ta' Settembru sat-8 ta' Ottubru. Il-kulleġġ sħiħ tal-Kummissarji mbagħad jeħtieġ li jiġi elett mill-Parlament, x'aktarx matul is-sessjoni tal-21-24 ta' Ottubru. Aktar informazzjoni Għal aktar informazzjoni Vidjo tal-konferenza stampa Elezzjoni tal-President tal-Kummissjoni Il-prijoritajiet politiċi ta' Ursula von der Leyen bħala kandidat għall-President tal-Kummissjoni Regoli tal-proċedura Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF